Szentmártonkáta Önkormányzat Képviselő-testülete

H E L Y B E N

**Tisztelt Képviselő-testület!**

Az előterjesztéshez mellékleten csatolom a Polgármesteri Hivatal köztisztviselőit megillető juttatásokról és támogatásokról szóló rendelet-tervezetét.

A helyi rendeletek előkészítésében való társadalmi részvételről szóló 17/2012.(IX.14.) önkormányzati rendelet előírásai szerint a rendelet-tervezet társadalmi véleményezésre lett bocsájtva. A lakosság részéről észrevétel, javaslat nem érkezett.

A rendelet-tervezetet a Pénzügyi és Jogi Bizottság véleményezte.

A jogalkotásról szóló 2010. évi CXXX. törvény 17. §-ában előírt **előzetes hatásvizsgálat** értelmében:

1. A rendelet társadalmi hatása: -
2. Gazdasági hatása: -
3. Költségvetési hatása: -
4. Környezeti, egészségi következményei: -
5. Adminisztratív terhek: Nem jelentkeznek.
6. A rendeletalkotás szükségességét indokolták, a jogalkotás elmaradásának várható következményei:

A rendelet alkotás szükségességét jogszabály írja elő.

1. A rendelet alkalmazásához szükséges személyi, szervezeti, tárgyi és pénzügyi feltételek:

A személyi feltételek rendelkezésre állnak.

Kérem, hogy szíveskedjenek meghozni a döntésüket. A rendelet elfogadásához minősített szótöbbség szükséges.

Szentmártonkáta, 2017. március 21.

Dr.Illés Zsuzsanna

jegyző

**TERVEZET**

**Szentmártonkáta Nagyközség Önkormányzata**

**.. /2017. (..….) önkormányzati rendelete**

**a Polgármesteri Hivatal köztisztviselőit megillető juttatásokról**

**és támogatásokról.**

Szentmártonkáta Nagyközség Önkormányzat Képviselő-testülete Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a közszolgálati tisztviselőkről szóló 2011. évi CXCIX. törvény 237.§ -ában foglalt felhatalmazás alapján a következőket rendeli el.

**1. A rendelet hatálya**

**1. §** A rendelet hatálya a Polgármesteri Hivatal köztisztviselőire és a polgármesterre terjed ki. (továbbiakban köztisztviselő).

**2.** **Visszatérítendő illetve vissza nem térítendő támogatások**

**2.§** (1) A képviselő-testület a köztisztviselő részére az alábbi visszatérítendő, illetve vissza nem térítendő juttatásokat biztosíthatja:

a) lakhatási,lakásépítési és - vásárlási támogatás,

b) albérleti díj hozzájárulás,

c) családalapítási támogatás,

d) szociális támogatás,

e) illetményelőleg,

f ) tanulmányi ösztöndíj, képzési, továbbképzési, nyelvtanulási támogatás.

(2) A juttatások, támogatások mértékét, feltételeit, az elbírálás és elszámolás rendjét, valamint a visszatérítés szabályait a közszolgálati szabályzatban a jegyző állapítja meg.

(3) A rendelet végrehajtásához szükséges pénzügyi fedezetet az önkormányzat költségvetésében kell biztosítani.

**3. Záró rendelkezések**

**3.§** (1) E rendelet kihirdetése napján lép hatályba.

(2) A rendelet hatálybalépésével egyidejűleg hatályát veszti a köztisztviselőket megillető szociális, jóléti, kulturális, egészségügyi juttatásokról és szociális és kegyeleti támogatásokról szóló 5/2010.(III.29.) önkormányzati rendelet.

Szentmártonkáta, 2017. március 30.

Fodor Zoltán Dr.Illés Zsuzsanna

polgármester jegyző

**Záradék:**

E rendelet kihirdetésre került 2017. március ..-n.

Szentmártonkáta, 2017. március ..

Dr. Illés Zsuzsanna

jegyző

**I. Általános indokolás**

A közszolgálati tisztviselőkről szóló 2011. évi CXCIX. törvény 237.§ -a kimondja:

***„237.§*** *Az önkormányzati képviselő-testület a juttatásokkal és támogatásokkal összefüggésben e törvény keretei között rendeletben szabályozza a szociális, jóléti, kulturális, egészségügyi juttatásokat, szociális és kegyeleti támogatásokat.„*

**II. Részletes indoklás**

1.§-hoz

A rendelet hatályáról rendelkezik.

2.§-hoz

Visszatérítendő, vissza nem térítendő támogatásokat szabályozza.

3.§-hoz

Záró rendelkezéseket tartalmazza.

Az előterjesztést a Pénzügyi és Jogi Bizottság véleményezi.